Pero ello nun quier dicir qu'heba que s'enfotar namái que na alministración. Si nun somos cuatro friquis, y somos una minoría curiosa, tendríemos que desendolcar les ferramientes afayadices pa promocionar l'asturianu y la cultura asturiana al marxe de les alministraciones. Un bon exemplu d'ello ye Radio Sele; que furrula namái que col trabayu desinteresáu de la xente que ta nella; otru exemplu son los milenta blogues  como esti polos que naide nun paga (de xuru qu'a daquién se-y ocurrió pidir sovención pol blogue); y otru exemplu diba ser la Uiquipedia, magar qu'a esto cuasi que naide-y dedica un migayín del tiempu d'él. Que yo sepia, amás de min mesmu dacuando, ún de los Hermanos González y Vity, propietariu de Fueya en Blancu son de la poca xente que trabaya nello.